ai4bharat/Pralekha huggingface dataset:
രാജ്യരക്ഷാ മന്ത്രാലയം
2022ലെ റിപ്പബ്ലിക് ദിന പരേഡിൽ സംസ്ഥാനങ്ങളിലെ മികച്ച നിശ്ചല ദൃശ്യം ആയി ഉത്തർപ്രദേശിനെ തിരഞ്ഞെടുത്തു
ന്യൂ ഡൽഹി, ഫെബ്രുവരി 04, 2022
2022ലെ റിപ്പബ്ലിക് ദിന പരേഡിലെ മികച്ച നിശ്ചല ദൃശ്യങ്ങൾ , മികച്ച മാർച്ചിംഗ് സംഘം എന്നിവയുടെ ഫലങ്ങൾ പ്രഖ്യാപിച്ചു. മൂന്ന് സേനാവിഭാഗങ്ങൾ, സിഎ പി എഫ് /മറ്റ് അനുബന്ധ സേനകൾ, വിവിധ സംസ്ഥാനങ്ങൾ/ കേന്ദ്ര ഭരണപ്രദേശങ്ങൾ,കേന്ദ്ര മന്ത്രാലയങ്ങൾ/ വകുപ്പുകൾ എന്നിവയിൽ നിന്നുള്ള മാർച്ചിംഗ് സംഘങ്ങളുടെ പ്രകടനം വിലയിരുത്തുന്നതിന് വിധികർത്താക്കളുടെ മൂന്ന് പാനലുകളെ നിയോഗിച്ചിരുന്നു.
പാനലുകളുടെ വിലയിരുത്തലിന്റെ അടിസ്ഥാനത്തിൽ, മൂന്ന് സേനകളിൽ ഏറ്റവും മികച്ച മാർച്ചിംഗ് സംഘമായി,ഇന്ത്യൻ നാവികസേനയുടെ മാർച്ചിംഗ് സംഘത്തെ തിരഞ്ഞെടുത്തു. സി എ പി എഫ് /മറ്റ് അനുബന്ധ സേനകളിൽ ഏറ്റവും മികച്ച മാർച്ചിംഗ് സംഘമായി സി ഐ എസ് എഫ് തിരഞ്ഞെടുക്കപ്പെട്ടു.
റിപ്പബ്ലിക് ദിന പരേഡിൽ പങ്കെടുത്ത 12 സംസ്ഥാനങ്ങൾ/ കേന്ദ്ര ഭരണ പ്രദേശങ്ങൾ എന്നിവയിൽ നിന്നും ഉത്തർപ്രദേശിന്റെ നിശ്ചല ദൃശ്യം മികച്ചതായി തിരഞ്ഞെടുക്കപ്പെട്ടു.
കേന്ദ്ര മന്ത്രാലയങ്ങൾ/വകുപ്പുകളുടെ വിഭാഗത്തിൽ വിദ്യാഭ്യാസ മന്ത്രാലയത്തിന്റെയും വ്യോമയാന മന്ത്രാലയത്തിന്റെയും നിശ്ചല ദൃശ്യങ്ങളെ സംയുക്തമായി ഏറ്റവും മികച്ചതായി പ്രഖ്യാപിച്ചു. കേന്ദ്ര മന്ത്രാലയങ്ങളുടെയും വകുപ്പുകളുടെയും ഒമ്പത് നിശ്ചലദൃശ്യങ്ങൾ പരേഡിൽ പങ്കെടുത്തിരുന്നു.
പ്രത്യേക സമ്മാന വിഭാഗത്തിൽ,ഭവന- നഗരകാര്യ മന്ത്രാലയത്തിന്റെ  നിശ്ചല ദൃശ്യം തിരഞ്ഞെടുത്തു.
കൂടാതെ, ആദ്യമായി, MyGov പ്ലാറ്റ്ഫോമിലൂടെ, ജനപ്രിയ വിഭാഗത്തിലേക്ക് മികച്ച മാർച്ചിംഗ് സംഘത്തെയും മികച്ച നിശ്ചലദൃശ്യത്തെയും തെരഞ്ഞെടുക്കുന്നതിന് വോട്ടുചെയ്യാൻ പൊതുജനങ്ങൾക്ക് അവസരമുണ്ടായിരുന്നു . 2022 ജനുവരി 25 മുതൽ 31 വരെയായിരുന്നു ഓൺലൈൻ വോട്ടെടുപ്പ്.
ജനപ്രിയ തിരഞ്ഞെടുപ്പ് അനുസരിച്ച്, മൂന്ന് സേനാവിഭാഗങ്ങളിൽ ഏറ്റവും മികച്ച മാർച്ചിംഗ് സംഘമായി ഇന്ത്യൻ വ്യോമസേനയുടെ മാർച്ചിംഗ് സംഘം തിരഞ്ഞെടുക്കപ്പെട്ടു.
സി എ പി എഫ് /മറ്റ് അനുബന്ധ സേനകളിൽ ഏറ്റവും മികച്ച മാർച്ചിംഗ് സംഘമെന്ന നിലയിൽ MyGov -വഴി ഏറ്റവുമധികം വോട്ടുകൾ ലഭിച്ചത് സിആർപിഎഫ് നാണ് . ജനപ്രിയ വിഭാഗത്തിൽ സംസ്ഥാനങ്ങൾ/ കേന്ദ്രഭരണപ്രദേശങ്ങൾക്കിടയിൽ ഏറ്റവും മികച്ച നിശ്ചലദൃശ്യം ആയി മഹാരാഷ്ട്ര തിരഞ്ഞെടുക്കപ്പെട്ടു.
ജനങ്ങളുടെ തിരഞ്ഞെടുപ്പിനെ അടിസ്ഥാനമാക്കി കേന്ദ്ര മന്ത്രാലയങ്ങൾ/വകുപ്പുകൾക്കിടയിൽ ഏറ്റവും മികച്ച നിശ്ചല ദൃശ്യം ആയി വാർത്താവിനിമയ മന്ത്രാലയത്തിന്റെ/തപാൽ വകുപ്പിന്റെ നിശ്ചല ദൃശ്യം തിരഞ്ഞെടുക്കപ്പെട്ടു.
RRTN/SKY
(Visitor Counter : 523
റോഡ് ഗതാഗത, ഹൈവേ മന്ത്രാലയം
ഇലക്ട്രിക് വാഹനരംഗത്ത് ഗവേഷണ വികസന പ്രവർത്തനങ്ങൾക്കും ബദൽ ബാറ്ററി സാങ്കേതികവിദ്യ യിലേക്കുള്ള മാറ്റത്തിനും കേന്ദ്രമന്ത്രി ശ്രീ നിതിൻ ഗഡ്ഗരി ആഹ്വാനം ചെയ്തു.
(ന്യൂഡൽഹി , ജനുവരി 28, 2021
ഇലക്ട്രിക് വാഹനങ്ങൾ ഇന്ന് പുതിയ യാഥാർത്ഥ്യമായി മാറി കൊണ്ടിരിക്കെ, ബാറ്ററി,പവർ ട്രെയിൻ സാങ്കേതികവിദ്യാ രംഗത്ത് പുതിയ ശക്തിയായി ഉയർന്നു വരേണ്ടതിന്റെ ആവശ്യകത കേന്ദ്ര ഉപരിതല ഗതാഗത, ദേശീയപാത മന്ത്രി ശ്രീ നിതിൻ ഗഡ്ഗരി ചൂണ്ടിക്കാട്ടി.
വാഹനങ്ങളിൽ ഇപ്പോൾ ഉപയോഗിക്കുന്ന ലിഥിയം അയൺ ബാറ്ററിയുടെ നിർമ്മാണത്തിന് ആവശ്യമായ ലിഥിയത്തിന്റെ സംഭരണ നിയന്ത്രണമാണ് ഇപ്പോൾ നാം നേരിടുന്ന പ്രധാന വെല്ലുവിളി. വരുംവർഷങ്ങളിൽ പൂർണമായും തദ്ദേശീയമായ ബാറ്ററി സാങ്കേതികവിദ്യയിലേക്ക് ഇലക്ട്രിക് വാഹനങ്ങൾ മാറണമെന്നും അദ്ദേഹം ആഹ്വാനം ചെയ്തു.
ഗതാഗത മേഖലയിൽ 'ആത്മ നിർഭർ ഭാരത്' എന്ന ലക്ഷ്യം സാക്ഷാത്കരിക്കുന്നതിന് ബദൽ ബാറ്ററി സാങ്കേതിക വിദ്യാ രംഗത്തു വരുംവർഷങ്ങളിൽ തീവ്ര ഗവേഷണങ്ങൾ നടത്തണമെന്നും അദ്ദേഹം പറഞ്ഞു.ഇതിനായി രാജ്യത്തെ ഗവേഷണസ്ഥാപനങ്ങൾ, വ്യവസായ മേഖല, ശാസ്ത്രജ്ഞർ, എൻജിനീയർമാർ, ഗവൺമെന്റ് എന്നിവരുടെ പിന്തുണയോടെ അതിന് ശ്രമിക്കണമെന്നും അദ്ദേഹം പറഞ്ഞു
രാജ്യരക്ഷാ മന്ത്രാലയം
സുരക്ഷ ശക്തമാക്കുന്നതിനായി സ്വീകരിച്ച നടപടികൾ
ന്യൂ ഡൽഹി: ഡിസംബർ 03, 2021
രാജ്യത്തിന്റെ സുരക്ഷ ശക്തമാക്കാൻ സർക്കാർ കാലാകാലങ്ങളിൽ ഒട്ടേറെ നടപടികൾ സ്വീകരിച്ചിട്ടുണ്ട്. ഇതിനായി, 2019 ഡിസംബറിൽ സംയുക്ത സേന മേധാവി  എന്ന തസ്തിക സൃഷ്ടിച്ചു. ഇന്റഗ്രേറ്റഡ് തിയറ്റർ കമാൻഡുകൾ സൃഷ്ടിക്കുന്നത് ഉൾപ്പെടെ സായുധ സേനകളുടെ സംയോജനം ഉറപ്പാക്കാൻ CDS-നെ ചുമതലപ്പെടുത്തിയിട്ടുണ്ട്. ചീഫ്സ് ഓഫ് സ്റ്റാഫ് കമ്മിറ്റിയുടെ സ്ഥിരം ചെയർമാനായും CDS-നെ നിയമിച്ചിട്ടുണ്ട്. കര, വ്യോമ, നാവിക സേനകളുമായി ബന്ധപ്പെട്ട കാര്യങ്ങളും മൂന്ന് സേനാ വിഭാഗങ്ങൾ തമ്മിലുള്ള ഏകോപനവും നിരീക്ഷിക്കുന്നതിന് പ്രത്യേക സൈനിക കാര്യ വകുപ്പ്  രൂപീകരിച്ചു.
കൂടാതെ, സൈനിക ഉപകരണങ്ങളുടെയും ആയുധങ്ങളുടെയും ആധുനികവൽക്കരണം, നവീകരണം, പരിപാലനം എന്നിവയും കാലാനുസൃതമായി നിര്വ്വഹിക്കുന്നു. അടിയന്തിര സാഹചര്യങ്ങളിൽ, പ്രവർത്തന ശേഷി വർദ്ധിപ്പിക്കുന്നതിന് സംഭരണത്തിനുള്ള പ്രത്യേക അധികാരങ്ങൾ സൈനിക ആസ്ഥാനത്തിന് നൽകിയിരിക്കുന്നു.
രാജ്യത്ത് പ്രതിരോധ ഉപകരണങ്ങളുടെ തദ്ദേശീയ രൂപകൽപന, വികസനം, നിർമ്മാണം എന്നിവ പ്രോത്സാഹിപ്പിക്കുന്നതിനും സാങ്കേതികവിദ്യകളുടെ വികസനം-കൈമാറ്റം തുടങ്ങിയവ സാധ്യമാക്കുന്നതിനും ഗവൺമെന്റ് നിരവധി നയങ്ങളും പരിഷ്കാരങ്ങളും കൈക്കൊണ്ടിട്ടുണ്ട്.
മേൽപ്പറഞ്ഞവ കൂടാതെ, പ്രത്യേക ഏജൻസികളായആംഡ് ഫോഴ്സ് സ്പെഷ്യൽ ഓപ്പറേഷൻസ് ഡിവിഷൻ, ഡിഫൻസ് സൈബർ ഏജൻസി, ഡിഫൻസ് സ്പേസ് ഏജൻസി എന്നിവയും ബന്ധപ്പെട്ട മേഖലകളിലെ ഉയർന്നുവരുന്ന ഭീഷണികളെ നേരിടാൻ സജ്ജമാണ്.
ആഭ്യന്തര സുരക്ഷാ ഘടന ശക്തിപ്പെടുത്തുന്നതിന്, 1967 ലെ നിയമവിരുദ്ധ പ്രവർത്തനങ്ങൾ  നിയമം  Act, 1967) ഭേദഗതി ചെയ്ത് നിയമ ചട്ടക്കൂട് ബലപ്പെടുത്തുന്നതിനും നടപടികൾ സ്വീകരിച്ചിട്ടുണ്ട്. ദേശീയ അന്വേഷണ ഏജൻസി നിയമം, 2008 ; ആയുധ നിയമം, 1959 , പോലീസിന്റെയും കേന്ദ്ര സായുധ പോലീസ് സേനകളുടെയും  ആധുനികവൽക്കരണം, അതിർത്തി സുരക്ഷാ ഗ്രിഡ്, തീരദേശ സുരക്ഷ എന്നിവ ശക്തിപ്പെടുത്തുക, മൾട്ടി-ഏജൻസി സെന്റർ  ശക്തിപ്പെടുത്തുക, വിവിധ ഫോറങ്ങളിൽ വിവരങ്ങളും രഹസ്യാന്വേഷണ വിവരങ്ങളും കൈമാറുക തുടങ്ങിയ നടപടികളും സ്വീകരിച്ചു.
ഇന്ന് ലോക്സഭയിൽ രേഖാമൂലം നൽകിയ മറുപടിയിൽ രാജ്യ രക്ഷാ സഹമന്ത്രി ശ്രീ അജയ് ഭട്ടാണ് ഈ വിവരങ്ങൾ അറിയിച്ചത്.
RRTN/SKY
പ്രധാനമന്ത്രിയുടെ ഓഫീസ്
ഗുവാഹത്തി എയിംസിനെകുറിച്ചുള്ള പ്രതികരണങ്ങൾക്ക് പ്രധാനമന്ത്രി മറുപടി നൽകി
ഗുവാഹത്തി എയിംസുമായി ബന്ധപ്പെട്ട പ്രധാനമന്ത്രിയുടെ ട്വീറ്റിൽ അഭിപ്രായമിട്ട നിരവധി പൗരന്മാരുമായി പ്രധാനമന്ത്രി ശ്രീ നരേന്ദ്ര മോദി ഇന്ന് ആശയവിനിമയം നടത്തി.
രാജേഷ് ഭാരതിയയുടെ ട്വീറ്റിന് മറുപടിയായാണ് പ്രധാനമന്ത്രി ട്വീറ്റ് ചെയ്തത്
"എയിംസിന്റെ ശൃംഖല വിപുലീകരിക്കുന്നത് വളരെ സംതൃപ്തിദായകമായ ഒരു സംരംഭമാണ്, ആരോഗ്യ സംരക്ഷണം കൂടുതൽ ആക്സസ് ചെയ്യാവുന്നതും താങ്ങാനാവുന്നതുമാക്കാൻ ഞങ്ങൾ കൂടുതൽ കാര്യങ്ങൾ ചെയ്യും."
Expanding the network of AIIMS has been a very satisfying initiative and we will do more to make healthcare more accessible and affordable. https://t.co/Xi74JBZevt
— Narendra Modi  April 15, 2023
വടക്കുകിഴക്കൻ മേഖലയിൽ സൂപ്പർ സ്പെഷ്യാലിറ്റി ചികിത്സയുടെ ലഭ്യതയെക്കുറിച്ച് ട്വീറ്റ് ചെയ്ത പ്രൊഫസർ  സുധീർ ദാസിന് പ്രധാനമന്ത്രി പറഞ്ഞു.
"അതെ വടക്കുകിഴക്കൻ പ്രദേശത്തെ എന്റെ സഹോദരിമാരെയും സഹോദരന്മാരെയും വളരെയധികം സഹായിക്കും."
Yes will greatly help my sisters and brothers of the Northeast. https://t.co/J6cuAirBNO
— Narendra Modi  April 15, 2023
ജോർഹട്ട് നിവാസിയായ ദീപങ്കർ പരാശറിന്റെ ട്വീറ്റിന് മറുപടിയായാണ് പ്രധാനമന്ത്രി ട്വീറ്റ് ചെയ്തത്
"ഉദ്ഘാടനമോ അവയുടെ തറക്കല്ലിട്ടതോ ആയ പ്രവൃത്തികളിലൂടെ അസമിന്റെ വികസന പാത കൂടുതൽ ഉത്തേജിപ്പിക്കപ്പെടും."
Assam’s development trajectory will be further boosted with the works that were inaugurated or their foundation stones laid. https://t.co/weqNXyPKj7
— Narendra Modi  April 15, 2023
റെയില്വേ മന്ത്രാലയം
ചരിത്രപ്രസിദ്ധമായ കോസിറെയില്മെഗാ പാലം ബിഹാറില്രാഷ്ട്രത്തിനു സമര്പ്പിക്കും;
ബിഹാറില് പുതിയറെയില് പാതകളുംവൈദ്യുതീകരണ പദ്ധതികളും ഉദ്ഘാടനം ചെയ്യും
ഈ പദ്ധതികള്മേഖലയിലെറെയില് യത്രാസൗകര്യം വര്ദ്ധിപ്പിക്കും
(ചരിത്രപ്രസിദ്ധമായ കോസിറെയില്മെഗാ പാലം 2020 സെപ്റ്റംബര് 18 ന് ഉച്ചയ്ക്ക് 12 ന് നടക്കുന്ന വീഡിയോ സമ്മേളനത്തിലൂടെ പ്രധാനമന്ത്രി ശ്രീ. നരേന്ദ്രമോഡി രാഷ്ട്രത്തിനുസമര്പ്പിക്കും.ബീഹാര്ഗവര്ണര് ശ്രീ ഫാഗു ചൗഹാന്, ബീഹാര്മുഖ്യമന്ത്രി ശ്രീ നിതീഷ്കുമാര്, കേന്ദ്രമന്ത്രിമാര്, റെയില്വേവാണിജ്യവ്യവസായ മന്ത്രി ശ്രീ പീയുഷ്ഗോയല്, നിയമ, നീതിന്യായ, കമ്മ്യൂണിക്കേഷന്സ്, ഇലക്ട്രോണിക്സ്, ഐടി മന്ത്രി ശ്രീരവിശങ്കര് പ്രസാദ്, ടെക്നോളജി, മൃഗസംരക്ഷണം, ക്ഷീരകര്ഷകര്, ഫിഷറീസ് മന്ത്രി ശ്രീഗിരിരാജ്സിംഗ്, ആഭ്യന്തരസഹമന്ത്രി ശ്രീ നിത്യാനന്ദ് റായ്, ബീഹാര് ഉപമുഖ്യമന്ത്രി ശ്രീസുശില്മോദിഎന്നിവരും പങ്കെടുക്കും.
കോസിറെയില്മെഗാ ബ്രിഡ്ജിന് പുറമെ ബിഹാര്സംസ്ഥാനത്തിന്റെ നേട്ടത്തിനായി, യാത്രക്കാരുടെസൗകര്യങ്ങളുമായി ബന്ധപ്പെട്ട മറ്റുറെയില് പദ്ധതികളും പ്രധാനമന്ത്രി ഉദ്ഘാടനം ചെയ്യും. കിയൂള് നദിയിലെ പുതിയറെയില്വേ പാലം, രണ്ട് പുതിയറെയില്വേലൈനുകള്, 5 വൈദ്യുതീകരണ പ്രോജക്ടുകള്, ബറൗനിയിലെഒരുഇലക്ട്രിക്ലോക്കോമോട്ടീവ്ഷെഡ്, ബര്-ബക്തിയാര്പൂരിന് ഇടയിലുള്ളമൂന്നാം ലൈന് പ്രോജക്റ്റ്എന്നിവഇതില്പ്പെടുന്നു.
കോസിമെഗാറെയില് പദ്ധതിയുടെ സമര്പ്പണം ബീഹാറിന്റെചരിത്രത്തിലെയും വടക്കുകിഴക്കന് മേഖലയുമായി ബന്ധിപ്പിക്കുന്ന മുഴുവന് പ്രദേശങ്ങളിലെയുംചരിത്ര നിമിഷമാണ്. 1887ല് നിര്മ്മാലിക്കും ഭപ്തിയാഹിക്കും  ഇടയില്ഒരുമീറ്റര്ഗേജ്ലിങ്ക് നിര്മ്മിച്ചു. 1934ലെ കനത്ത വെള്ളപ്പൊക്കത്തിലും കനത്ത ഇന്തോ നേപ്പാള് ഭൂകമ്പത്തിലും റെയില്പ്പാതഇല്ലാതായി.അതിനുശേഷംകോസി നദിയുടെവളഞ്ഞുപുളഞ്ഞൊഴുകുന്ന സ്വഭാവംകാരണം ഈ റെയില്ബന്ധം പുന:സ്ഥാപിക്കാന് ദീര്ഘാകാലംഒരു ശ്രമവുംഉണ്ടായില്ല.
2003-04 കാലഘട്ടത്തിലാണ്കോസിമെഗാ ബ്രിഡ്ജ്ലൈന് പദ്ധതിക്ക് ഇന്ത്യന് സര്ക്കാര് അനുമതി നല്കിയത്. കോസിറെയില്മഹാസേതുവിന് 1.9 കിലോമീറ്റര് നീളവും നിര്മാണച്ചെലവ്ഞ.െ 516 കോടി.ഇന്ത്യ-നേപ്പാള്അതിര്ത്തിയില് ഈ പാലത്തിന് തന്ത്രപരമായ പ്രാധാന്യമുണ്ട്. കൊവിഡ്മഹാമാരിയുടെ്സമയത്തെ കുടിയേറ്റതൊഴിലാളികളുംകൂടി പങ്കെടുത്താണ് പദ്ധതി പൂര്ത്തീകരിച്ചത്.ഈ പദ്ധതിയുടെ സമര്പ്പണം 86 വര്ഷം പഴക്കമുള്ളസ്വപ്നവുംമേഖലയിലെ ജനങ്ങളുടെദീര്ഘകാലകാത്തിരിപ്പുംസാര്ത്ഥകമാക്കും.മെഗാ പദ്ധതിയുടെസമര്പ്പണത്തോടൊപ്പം, സുപോള്-രഘോപുര ഡെമു ട്രെയിന് സുപോള്സ്റ്റേഷനില് നിന്ന് പ്രധാനമന്ത്രി ഫ്ളാഗ്ഓഫ്ചെയ്യും. സ്ഥിരംട്രെയിന് സര്വീസ്ആരംഭിച്ചുകഴിഞ്ഞാല്, ഇത്സുപോള്, അരാരിയ, സഹര്സജില്ലകള്ക്ക്വളരെയധികംഗുണംചെയ്യും. കൊല്ക്കത്ത, ദില്ലി, മുംബൈ എന്നിവിടങ്ങളിലേക്കുള്ളദീര്ഘദൂരയാത്രകള് ഈ പ്രദേശത്തെ ജനങ്ങള്ക്ക്എളുപ്പമാകും.ഹാജിപൂര്-ഘോസ്വര്-വൈശാലി, ഇസ്ലാാംപൂര്-നടേശര്എന്നിവിടങ്ങളില് രണ്ട് ഇരട്ടപ്പാതാപദ്ധതികളും പ്രധാനമന്ത്രി ഉദ്ഘാടനം ചെയ്യും. കര്നൗട്ടി-ബക്തിയാര്പൂര്ലിങ്ക്ബൈപാസും ബാര്-ബഖിയാര്പൂരിന്റെമൂന്നാം നിരയും ശ്രീമോദിഉദ്ഘാടനം ചെയ്യും.
മുസാഫര്പൂര് - സീതാമര്ഹി, കതിഹാര്-ന്യൂജല്പൈഗുരി, സമസ്തിപൂര്-ദര്ഭംഗ-ജയ്നഗര്, സമസ്തിപൂര്-ഖഗേറിയ, ഭാഗല്പൂര്-ശിവനാരായണ്പൂര്മേഖലകളിലെറെയില്വേവൈദ്യുതീകരണ പദ്ധതികളും പ്രധാനമന്ത്രി ഉദ്ഘാടനം ചെയ്യും.
പ്രധാനമന്ത്രിയുടെ ഓഫീസ്
അമേരിക്കയിലെ ഇന്ത്യൻ സമൂഹവുമായി പ്രധാനമന്ത്രിയുടെ ആശയവിനിമയം
പ്രധാനമന്ത്രി ശ്രീ നരേന്ദ്ര മോദി 2023 ജൂൺ 23 ന് വാഷിംഗ്ടൺ ഡിസിയിലെ റൊണാൾഡ് റീഗൻ സെന്ററിൽ ഇന്ത്യൻ സമൂഹത്തിലെ അംഗങ്ങളുമായി സംവദിച്ചു.
തന്റെ പ്രസംഗത്തിൽ, അമേരിക്കയിൽ അതത് മേഖലകളിൽ വിജയിച്ചതിന് ഇന്ത്യൻ സമൂഹത്തെ പ്രധാനമന്ത്രി അഭിനന്ദിക്കുകയും അമൃത കാലത്തു് ഇന്ത്യയുടെ വളർച്ചയ്ക്ക് സംഭാവന നൽകാൻ അവരെ ക്ഷണിക്കുകയും ചെയ്തു. ഇന്ത്യ-യുഎസ് ബന്ധം ശക്തിപ്പെടുത്തുന്നതിൽ നിർണായക പങ്കുവഹിച്ചതിന് പ്രധാനമന്ത്രി അവരോട് നന്ദി പറയുകയും ഉഭയകക്ഷി പങ്കാളിത്തത്തിന്റെ ഭാവി മേഖലകൾ ഉയർത്തിക്കാട്ടുകയും ചെയ്തു.
ND
(
ആരോഗ്യ, കുടുംബക്ഷേമ മന്ത്രാലയം
47.48 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂലൈ 29, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 47.48 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 53,05,260 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പടെ 44,74,97,240 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2.88 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 155
പ്രധാനമന്ത്രിയുടെ ഓഫീസ്
പരിഷ്കാരങ്ങളെയും നയരൂപീകരണത്തെയും കുറിച്ച് പ്രധാനമന്ത്രി ഒരു ബ്ലോഗ് പോസ്റ്റ് പങ്കിട്ടു
ബോധ്യപ്പെടുത്തലും പ്രോത്സാഹനവും അനുസരിച്ച് പരിഷ്കാരങ്ങൾ
പരിഷ്കാരങ്ങൾ, കേന്ദ്ര-സംസ്ഥാന പങ്കാളിത്തം, കോവിഡ് കാലഘട്ടത്തിലെ നൂതന നയരൂപീകരണം എന്നിവയെക്കുറിച്ച് പ്രധാനമന്ത്രി ശ്രീ നരേന്ദ്ര മോദി തന്റെ ബ്ലോഗ് പോസ്റ്റ് പങ്കിട്ടു. ലിങ്ക്ഡ്ഇൻ പ്ലാറ്റ്ഫോമിലാണ് പോസ്റ്റ് പോസ്റ്റ് ചെയ്തത്.
ഒരു ട്വീറ്റിൽ പ്രധാനമന്ത്രി പറഞ്ഞു:
"ബോധ്യപ്പെടുത്തലും പ്രോത്സാഹനവും അനുസരിച്ച് പരിഷ്കാരങ്ങൾ ...കോവിഡ് -19 ന്റെ കാലഘട്ടത്തിലെ കേന്ദ്ര-സംസ്ഥാന പങ്കാളിത്തത്തിന്റെ ചൈതന്യവും വീര്യമുള്ള നൂതന നയരൂപീകരണത്തെക്കുറിച്ചുള്ള എന്റെ i ലിങ്ക്ഡ്ഇൻ പോസ്റ്റ്, ."
https://www.linkedin.com/pulse/reforms-conviction-incentives-narendra-modi/?published=t
(
വിദേശകാര്യ മന്ത്രാലയം
ബാലക്കോട്ടിലെജെയ്ഷെമുഹമ്മദിന്റെ പരിശീലന ക്യാമ്പില് നടത്തിയവ്യോമാക്രമണംസംബന്ധിച്ച വിദേശകാര്യസെക്രട്ടറി ശ്രീ. വിജയ്ഗോഖ്ലെയുടെ പ്രസ്താവന
പാകിസ്ഥാനിലെ ഭീകരസംഘടനയായജെയ്ഷെ മുഹമ്മദ് നടത്തിയചാവേര്ഭീകരാക്രമണത്തില് ഈ മാസം പതിനാലിന് സി.ആര്.പി.എഫിലെ ധീരരായ 40 ജവാന്മാര്വീരമൃത്യുവരിച്ചിരുന്നു. മസൂദ്അസ്ഹര് നേതൃത്വം നല്കുന്ന, ബഹാവല്പൂര്ആസ്ഥാനമായജെയ്ഷെ മുഹമ്മദ് കഴിഞ്ഞ രണ്ട് പതിറ്റാണ്ടായി പാകിസ്ഥാനില്സജീവമാണ്.
യു.എന് നിരോധിച്ച ഈസംഘടന 2001 ഡിസംബറില് ഇന്ത്യന് പാര്ലമെന്റിന് നേര്ക്കും 2011 ജനുവരിയില് പഠാന്കോട്ട് വ്യോമതാവളത്തിന് നേരെയുംഉണ്ടായ ആക്രമണങ്ങള്ഉള്പ്പെടെ നിരവധി ഭീകരാക്രമണങ്ങള്ക്ക്ഉത്തരവാദിയാണ്.
പാകിസ്ഥാനിലും പാക് അധീന ജമ്മുകാശ്മീരിലുമുള്ള പരിശീലന ക്യാമ്പുകള് സംബന്ധിച്ച വിവരങ്ങള്കാലാകാലങ്ങളില് പാകിസ്ഥാന് നല്കിപ്പോന്നിരുന്നു. എന്നാല് പാകിസ്ഥാന് അവയുടെഅസ്തിത്വം നിഷേധിക്കുകയാണ്. പാകിസ്ഥാന് അധികൃതരുടെഅറിവില്ലാതെ നൂറ്കണക്കിന് ജിഹാദികള്ക്ക് പരിശീലനം നല്കുന്നതിന് തക്ക ശേഷിയുള്ളഅത്തരംവിപുലമായ പരിശീലന ക്യാമ്പുകള്ക്ക് പ്രവര്ത്തിക്കാന് കഴിയുകയില്ല.
പാകിസ്ഥാന്റെഉള്ളില്ജിഹാദികള്ക്ക് പരിശീലനവുംആയുധവും നല്കുന്നത് തടയാന് ജെയ്ഷെ മുഹമ്മദിനെതിരെ നടപടി കൈക്കൊള്ളാന് ഇന്ത്യ പാകിസ്ഥാനോട്ആവര്ത്തിച്ച്ആവശ്യപ്പെട്ടിരുന്നു. തങ്ങളുടെമണ്ണില് നിന്നും ഭീകരപ്രവര്ത്തനം നടത്തുന്നതിനുള്ളഅടിസ്ഥാനസൗകര്യങ്ങള് നീക്കം ചെയ്യാന് പ്രത്യക്ഷമായയാതൊരു നടപടിയും പാകിസ്ഥാന് കൈക്കൊണ്ടില്ല.
ഇന്ത്യയുടെവിവിധ ഭാഗങ്ങളില്വീണ്ടുംചാവേര് ഭീകരാക്രമണങ്ങള് നടത്താന് ജെയ്ഷെ മുഹമ്മദ് ലക്ഷ്യമിടുന്നുവെന്നുംഇതിനായിജിഹാദികളെ പരിശീലിപ്പിച്ച്വരികയാണെന്നുമുള്ളകൃത്യമായരഹസ്യവിവരത്തിന്റെഅടിസ്ഥാനത്തിലാണ്അത് മുന്കൂട്ടി തടയുന്നതിനായുള്ള ആക്രമണംതീര്ത്തുംഅനിവാര്യമായിതീര്ന്നത്.
ഇന്ന് പുലര്ച്ചെ ഇന്റലിജന്സിന്റെ നേതൃത്വത്തില് നടന്ന ഓപ്പറേഷനില് ബാലക്കോട്ടിലെഏറ്റവുംവലിയജെയ്ഷെ ക്യാമ്പിലാണ് ഇന്ത്യ ആക്രമണം നടത്തിയത്. ഈ ആക്രമണത്തില്ജെയ്ഷെ മുഹമ്മദ് ഭീകരര്, അവരുടെപരിശീലകര്, മുതിര്ന്ന കമാന്ഡര്മാര്, ചാവേര് പോരാളികള്എന്നിവരടക്കം നിരവധി പേരെഇല്ലാതാക്കി. ജെയ്ഷെ മുഹമ്മദ് തലവന് മസൂദ്അസ്ഹറിന്റെഭാര്യാസഹോദരന് മൗലാനാ യൂസഫ്അസ്ഹറിന്റെ  നേതൃത്വത്തിലായിരുന്നു ബാലക്കോട്ടിലെ ഈ പരിശീലന ക്യാമ്പ് പ്രവര്ത്തിച്ചിരുന്നത്.
ഭീകരതയെചെറുക്കുന്നതിന് ആവശ്യമായഎല്ലാ നടപടികളും കൈക്കൊള്ളാന് ഇന്ത്യാഗവണ്മെന്റ്ദൃഢചിത്തതയോടെ പ്രതിജ്ഞാബദ്ധ മാണ്. അതിനാല് ഈ സൈനികേതരതിരിച്ചടികൃത്യമായുംജെയ്ഷെ മുഹമ്മദ് ക്യാമ്പുകള് ലക്ഷ്യമാക്കിയായിരുന്നു. സിവിലിയന്മരണംഒഴിവാക്കണമെന്ന ആഗ്രഹംകൊണ്ട്കൂടിയാണ് ഈ ലക്ഷ്യംതന്നെ തിരഞ്ഞെടുത്തത്. ഒരു കുന്നിന് മുകളില്കൊടുംകാടിന് നടുവില്മറ്റ് ജനവാസമില്ലാത്ത സ്ഥലത്താണ് പരിശീലന ക്യാമ്പ് സ്ഥിതിചെയ്തിരുന്നത്. അല്പം മുമ്പ് മാത്രമാണ് ആക്രമണം നടന്നുവെന്നിരിക്കെ കൂടുതല്വിവരങ്ങള്ക്കായികാത്തിരിക്കുകയാണ്.
'ഇന്ത്യയ്ക്കെതിരെ ഭീകരപ്രവര്ത്തനത്തിനായിതങ്ങളുടെമണ്ണോ, തങ്ങളുടെ നിയന്ത്രണത്തിലുള്ളഏതെങ്കിലും പ്രവിശ്യയോ ഉപയോഗിക്കാന് അനുവദിക്കില്ലെന്ന് 2004 ജനുവരിയില് പാകിസ്ഥാന് ഗവണ്മെന്റ്ദൃഢപ്രതിജ്ഞചെയ്തിരുന്നു. തങ്ങള് നടത്തിയ പരസ്യ പ്രഖ്യാപനം നടപ്പിലാക്കാന് പാകിസ്ഥാന് ശ്രമിക്കുമെന്നുംജെയ്ഷെ മുഹമ്മദിന്റേതുള്പ്പെടെ എല്ലാ ക്യാമ്പുകളും പൊളിച്ചുമാറ്റാന് തുടര് നടപടികള്കൈക്കൊള്ളുമെന്നും, ഭീകരപ്രവര്ത്തകരെതങ്ങളുടെചെയ്തികള്ക്ക്ഉത്തരവാദികളാക്കുമെന്നും ഞങ്ങള് പ്രതീക്ഷിക്കുന്നു.''
ND/MRD
(Visitor Counter : 103
പ്രധാനമന്ത്രിയുടെ ഓഫീസ്
ആർ കെ ലക്ഷ്മൺന്റെ നൂറാം ജന്മവാർഷികത്തിൽ പ്രധാനമന്ത്രി അദ്ദേഹത്തെ അനുസ്മരിച്ചു
കാർട്ടൂണിസ്റ്റ് ആർ കെ ലക്ഷ്മൺന്റെ നൂറാം ജന്മവാർഷികത്തിൽ പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. 2018-ൽ "ടൈംലെസ് ലക്ഷ്മൺ" എന്ന പുസ്തകം പ്രകാശനം ചെയ്തപ്പോൾ താൻ നടത്തിയ പ്രസംഗം ശ്രീ മോദി പങ്കുവെച്ചു.
ട്വീറ്റിൽ പ്രധാനമന്ത്രി പറഞ്ഞു;
" ബഹുമുഖ പ്രതിഭയായ ആർ കെ ലക്ഷ്മണനെ അദ്ദേഹത്തിന്റെ നൂറാം ജന്മവാർഷികത്തിൽ അനുസ്മരിക്കുന്നു. അദ്ദേഹത്തിന്റെ കാർട്ടൂണുകളിലൂടെ, അക്കാലത്തെ സാമൂഹിക-രാഷ്ട്രീയ യാഥാർത്ഥ്യങ്ങൾ അദ്ദേഹം മനോഹരമായി പകർന്നു തന്നു . 2018 ഞാൻ ഒരു പുസ്തകം പുറത്തിറക്കിയ വേളയിൽ നടത്തിയ പ്രസംഗം പങ്കിടുന്നു, 'ടൈംലെസ് ലക്ഷ്മൺ.' Https:/ /t.co/S0srPeZ4hL"
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പ്രതിരോധ കുത്തിവയ്പ്പ്: അബദ്ധ പ്രചാരണങ്ങൾ Vs. വസ്തുതകൾ - വാക്സിനേഷനെത്തുടർന്നുണ്ടാകുന്ന മരണമോ ആശുപത്രിയിൽ പ്രവേശിപ്പിക്കപ്പെടുന്നതോ ആയ ഏതെങ്കിലും സംഭവം,വാക്സിൻ സ്വീകരിച്ചത് മൂലമാണെന്ന്, സ്വയമേവ കണക്കാക്കാനാവില്ല.
ന്യൂഡൽഹി, ജൂൺ 15, 2021
പ്രതിരോധ കുത്തിവെപ്പിനെ തുടർന്നുണ്ടാകുന്ന പ്രതികൂല അവസ്ഥ  വർധിച്ചു വരുന്നതായും ഇതിനെ തുടർന്ന് മരണസംഖ്യ കൂടുന്നതായും ചില മാധ്യമങ്ങൾ റിപ്പോർട്ട് ചെയ്തിരുന്നു . മാധ്യമ റിപ്പോർട്ടുകൾ പ്രകാരം,2021 ജനുവരി 16 നും 2021 ജൂൺ 7 നും ഇടയിൽ വാക്സിനേഷനെത്തുടർന്നുണ്ടായ 488 മരണങ്ങൾ കോവിഡിന് ശേഷമുള്ള സങ്കീർണതകളുമായി ബന്ധപ്പെട്ടിരിക്കുന്നു. ഈ അവസരത്തിൽ മൊത്തം 23.5 കോടി ഡോസ് വാക്സിൻ നൽകിയിരുന്നു.എന്നാൽ ഈ റിപ്പോർട്ടുകൾ അപൂർണ്ണവും പരിമിതവുമായ ധാരണയെ അടിസ്ഥാനമാക്കിയുള്ളതാണെന്ന് വ്യക്തമാക്കുന്നു.
രാജ്യത്ത് കോവിഡ് -19 വാക്സിനേഷനെത്തുടർന്ന് റിപ്പോർട്ട് ചെയ്യപ്പെട്ട മരണങ്ങളുടെ എണ്ണം, 23.5 കോടി ഡോസുകളിൽ 0.0002% മാത്രമാണ്. ഇത് ഒരു ജന സമൂഹത്തിൽ പ്രതീക്ഷിക്കുന്ന മരണനിരക്കിനുള്ളിലാണ്.
ഒരു ജന സമൂഹത്തിൽ മരണങ്ങൾ ഒരു നിശ്ചിത നിരക്കിൽ സംഭവിക്കുന്നു. SRS ഡാറ്റ പ്രകാരം 2017 ലെ മരണ നിരക്ക് പ്രതിവർഷം 1000 പേർക്ക് 6.3 ആണ്. .
കോവിഡ് -19 സ്ഥിരീകരിക്കുന്നവരിലെ മരണനിരക്ക് 1% ൽ കൂടുതലാണെന്നും കോവിഡ് -19 വാക്സിനേഷൻ മൂലം ഈ മരണങ്ങളെ തടയാൻ കഴിയുമെന്നതും ശ്രദ്ധിക്കേണ്ടതാണ്.അതിനാൽ, കോവിഡ് -19 രോഗം മൂലം മരിക്കാനുള്ള സാധ്യതയുമായി താരതമ്യപ്പെടുത്തുമ്പോൾ, വാക്സിനേഷനെ തുടർന്ന് മരണം സംഭവിക്കാനുള്ള സാധ്യത വളരെ കുറവാണ്.
വ്യക്തികളിൽ,രോഗ പ്രതിരോധ കുത്തിവെപ്പ് സ്വീകരിച്ചതിനെത്തുടർന്ന് ആരോഗ്യപരമായി ഉണ്ടാകുന്ന അസ്വാഭാവികമായ സംഭവമായാണ് 'പ്രതിരോധ കുത്തിവെപ്പിനെ തുടർന്നുണ്ടാകുന്ന പ്രതികൂല അവസ്ഥ ' യെ നിർവചിച്ചിരിക്കുന്നത്. എന്നാൽ,അതിന് വാക്സിൻ ഉപയോഗവുമായി ബന്ധം ഉണ്ടാകണമെന്നും ഇല്ല.
ഏതെങ്കിലും പ്രതിരോധ മരുന്ന് കുത്തിവയ്പ്പിനെത്തുടർന്ന് മരണമോ ആശുപത്രിയിൽ പ്രവേശിപ്പിക്കപ്പെടുകയോ വൈകല്യമോ മറ്റ് അസുഖങ്ങളോ ഉണ്ടാക്കുന്ന സംഭവങ്ങളെ ഗുരുതരമായതോ , തീവ്രമോ  ആയ കേസുകളായി തിരിച്ച് , ജില്ലാതലത്തിൽ അവയെപ്പറ്റി അന്വേഷിക്കേണ്ടതുണ്ട്.
വാക്സിൻ കാരണമാണോ, അപകടമുണ്ടായതെന്ന് നിർണയിക്കാൻ, അതുമായി ബന്ധപ്പെട്ട വിലയിരുത്തലുകൾ സഹായിക്കുന്നു.അതിനാൽ,ജില്ല, സംസ്ഥാന, ദേശീയ തലങ്ങളിലെ എഇഎഫ്ഐ കമ്മിറ്റികൾ അന്വേഷിച്ച് കാരണം കണ്ടെത്താതെ, വാക്സിനേഷനെത്തുടർന്നുണ്ടാകുന്ന ഏതെങ്കിലും മരണമോ ആശുപത്രിയിൽ പ്രവേശിപ്പിക്കപ്പെടുന്നതോ ആയ സംഭവത്തിന് കാരണം വാക്സിൻ സ്വീകരിച്ചത് ആണെന്ന് സ്വയം കണക്കാക്കാനാവില്ല.
ജില്ലാ തലം മുതൽ മുതൽ സംസ്ഥാന തലം വരെ ശക്തമായ എഇഎഫ്ഐ നിരീക്ഷണ സംവിധാനമുണ്ട്. അന്വേഷണം പൂർത്തിയായിക്കഴിഞ്ഞാൽ, കോവിഡ് വാക്സിനേഷനുമായി ബന്ധപ്പെട്ട വിവരങ്ങൾ സുതാര്യമായി പങ്കുവയ്ക്കുന്നതിന്റെ ഭാഗമായി, ഈ റിപ്പോർട്ടുകൾ കേന്ദ്ര ആരോഗ്യ മന്ത്രാലയത്തിന്റെ വെബ്സൈറ്റിൽ പ്രസിദ്ധീകരിക്കും.
IE/SKY
(Visitor Counter : 212
വാണിജ്യ വ്യവസായ മന്ത്രാലയം
2019ലെ ബിസിനസ് റിഫോം ആക്ഷൻ പ്ലാൻ നടപ്പാക്കിയത് അടിസ്ഥാനത്തിലുള്ള സംസ്ഥാനങ്ങളുടെ റാങ്ക് പട്ടിക പ്രസിദ്ധീകരിച്ചു. ആന്ധ്ര പ്രദേശ് ഉത്തർപ്രദേശ്, തെലങ്കാന, സംസ്ഥാനങ്ങൾ ആദ്യ മൂന്ന് സ്ഥാനങ്ങളിൽ.
നിക്ഷേപകരെ ആകർഷിക്കാനും സംസ്ഥാനങ്ങൾ തമ്മിൽ വ്യാപാരമേഖലയിൽ ആരോഗ്യകരമായ മത്സരത്തിനും ഇത് സഹായിക്കും.
കേന്ദ്ര ധന മന്ത്രി ശ്രീമതി നിർമ്മലാ സീതാരാമൻ ഇന്ന് നാലാമത് ബിസിനസ് റിഫോം ആക്ഷൻ പ്ലാൻ അടിസ്ഥാനമാക്കിയുള്ള സംസ്ഥാനങ്ങളുടെ റാങ്ക് പട്ടിക പ്രഖ്യാപിച്ചു. കേന്ദ്ര റെയിൽവേ മന്ത്രി ശ്രീ പിയൂഷ് ഗോയൽ, വ്യവസായ വാണിജ്യ വകുപ്പ് സ്വതന്ത്ര ചുമതലയുള്ള സഹമന്ത്രി ശ്രീ ഹർദീപ് സിംഗ് പുരി, കേന്ദ്ര സഹമന്ത്രി ശ്രീ സോo പ്രകാശ്, ഉത്തരാഖണ്ഡ്, ത്രിപുര സംസ്ഥാന മുഖ്യമന്ത്രിമാർ, ജമ്മു കാശ്മീർ, ലഡാക്ക് എന്നിവിടങ്ങളിലെ ലെഫ്റ്റനന്റ് ഗവർണർമാർ, വിവിധ സംസ്ഥാനങ്ങളിലെ വ്യവസായ മന്ത്രിമാർ, മുതിർന്ന ഉദ്യോഗസ്ഥർ എന്നിവർ ചടങ്ങിൽ സന്നിഹിതരായിരുന്നു.
ബിസിനസ് പരിഷ്കരണ കർമ്മപദ്ധതി അടിസ്ഥാനത്തിലുള്ള സംസ്ഥാനങ്ങളുടെ റാങ്കിംഗ് 2015 ലാണ് ആരംഭിച്ചത്. 2015, 2016, 2017- 18 വർഷങ്ങളിലെ റാങ്ക് പട്ടികയാണ് ഇതുവരെ പ്രസിദ്ധപ്പെടുത്തിയിട്ടുള്ളത്. വിവരലഭ്യത, ഏകജാലക സംവിധാനം, തൊഴിൽ, പരിസ്ഥിതി തുടങ്ങിയ പന്ത്രണ്ടോളം ബിസിനസ് നിയന്ത്രണ മേഖലയുമായി ബന്ധപ്പെട്ട 180 ഓളം പരിഷ്കരണ പോയിന്റ് കൾ 2018- 19 ലെ കർമ്മ പദ്ധതിയിൽ ഉൾപ്പെടുത്തിയിട്ടുണ്ട്. ബിസിനസ് പരിഷ്കരണ കർമ്മ പദ്ധതി നടപ്പാക്കുന്നത് വഴി സംസ്ഥാനങ്ങൾ തമ്മിൽ ആരോഗ്യപരമായ മത്സരം സൃഷ്ടിക്കപ്പെടുന്നു. അതുവഴി നിക്ഷേപകരെ കൂടുതൽ ആകർഷിക്കാനും ബിസിനസ് നടപടികൾ സുഗമമാക്കാനും കഴിയും. നടപ്പാക്കിയ പരിഷ്കരണ പറ്റിയുള്ള അഭിപ്രായങ്ങൾ ഏതാണ്ട് മുപ്പതിനായിരത്തോളം പേരിൽ നിന്നും ശേഖരിച്ച തിന്റെ അടിസ്ഥാനത്തിൽ ആണ് ഇത്തവണ റാങ്കിംഗ് നടത്തിയത്.
"കോവിഡ് -19 മഹാമാരി കാലത്ത് ലോകം മുഴുവൻ കർശന അടച്ചിടൽ നടത്തിയപ്പോഴും ഇന്ത്യയിലെ നേരിട്ടുള്ള വിദേശ നിക്ഷേപത്തിൽ വർധന ഉണ്ടായത് ബിസിനസ് പരിഷ്കരണ നടപടികൾ രാജ്യം ഗൗരവമായി പരിഗണിച്ചതിന്റെ ഫലമായാണ്. കർമപദ്ധതി തയാറാക്കാനും പരിഷ്കരണം സാധ്യമാകുന്നുണ്ട് എന്ന് ഉറപ്പു വരുത്താനും ചില സംസ്ഥാനങ്ങൾ ജാഗ്രത ചെലുത്തിയിരുന്നു. ബിസിനസ് പരിഷ്കരണ കർമ്മ പദ്ധതിയുടെ യഥാർത്ഥ ഉദ്ദേശം സംസ്ഥാനങ്ങൾ ഏറ്റെടുത്തുകഴിഞ്ഞു". റാങ്ക് പട്ടിക പ്രസിദ്ധപ്പെടുത്തിയതിന് ശേഷം ശ്രീമതി നിർമല സീതാരാമൻ പറഞ്ഞു.
"സുഗമമായ ബിസിനസ് നടത്തുന്നത് അധിഷ്ഠിതമായ റാങ്ക് പട്ടിക സംസ്ഥാനങ്ങൾ നടത്തിയ പരിശ്രമങ്ങളുടെ പ്രതിഫലനമാണ്. സംസ്ഥാനങ്ങൾക്കിടയിൽ ഇത്തരത്തിലുള്ള റാങ്ക് പട്ടികഉള്ള ചുരുക്കം ചില രാജ്യങ്ങളിൽ ഒന്നാണ് ഇന്ത്യ. ഇത് രാജ്യത്തിന്റെ ആഗോളതലത്തിലെ റാങ്ക് മെച്ചപ്പെടുത്താൻ സഹായിക്കും. കേന്ദ്രമന്ത്രി ശ്രീ പിയൂഷ് ഗോയൽപറഞ്ഞു.
"ബിസിനസ് നിയന്ത്രണങ്ങളിൽ ഏർപ്പെടുത്തിയിരിക്കുന്ന അധിക ഭാരം ഒഴിവാക്കാൻ ഞാൻ സംസ്ഥാനങ്ങളോട് അഭ്യർത്ഥിക്കുന്നു. ലൈസൻസ് പുതുക്കൽ ഒഴിവാക്കുക അല്ലെങ്കിൽ അതിന്റെ കാലാവധി ദീർഘിപ്പിക്കുക, അപേക്ഷ നടപടികൾ ലളിതമാക്കുക, തേഡ് പാർട്ടി ഇൻസ്പെക്ഷൻ നടപ്പാക്കുക, ഡിജിറ്റൽ നടപടികൾ അംഗീകരിക്കുക, നടപടികൾ ലളിത വൽക്കരിക്കാൻ ഉള്ള പ്രവർത്തനങ്ങൾ ഏറ്റെടുക്കുക എന്നിവയെല്ലാം സംസ്ഥാനങ്ങൾക്ക് സ്വീകരിക്കാവുന്നതാണ്" ശ്രീ ഹർദീപ് സിംഗ് പുരി പറഞ്ഞു.
ആന്ധ്രപ്രദേശ്, ഉത്തർപ്രദേശ്, തെലങ്കാന, മധ്യപ്രദേശ്, ജാർഖണ്ഡ്, ഛത്തീസ്ഗഡ്, ഹിമാചൽ പ്രദേശ് , രാജസ്ഥാൻ, പശ്ചിമ ബംഗാൾ, ഗുജറാത്ത് എന്നിവയാണ് റാങ്ക് പട്ടികയിൽ ഇടം നേടിയ ആദ്യ പത്ത് സംസ്ഥാനങ്ങൾ.
പ്രധാനമന്ത്രിയുടെ ഓഫീസ്
ബാപ്പുവിന്റെ നേതൃത്വത്തിൽ ക്വിറ്റ് ഇന്ത്യാ സമരത്തിൽ പങ്കെടുത്ത എല്ലാവരെയും പ്രധാനമന്ത്രി സ്മരിച്ചു
ബാപ്പുവിന്റെ നേതൃത്വത്തിൽ ക്വിറ്റ് ഇന്ത്യാ സമരത്തിൽ പങ്കെടുക്കുകയും നമ്മുടെ സ്വാതന്ത്ര്യ സമരത്തെ ശക്തിപ്പെടുത്തുകയും ചെയ്ത എല്ലാവരെയും പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു ;
"ബാപ്പുവിന്റെ നേതൃത്വത്തിൽ ക്വിറ്റ് ഇന്ത്യാ സമരത്തിൽ പങ്കെടുക്കുകയും നമ്മുടെ സ്വാതന്ത്ര്യ സമരത്തെ ശക്തിപ്പെടുത്തുകയും ചെയ്ത എല്ലാവരെയും അനുസ്മരിക്കുന്നു."
"ബോംബെയിൽ ക്വിറ്റ് ഇന്ത്യാ സമരത്തിന്റെ തുടക്കത്തിലെ മഹാത്മാഗാന്ധിയുടെ ചിത്രം ഇതാ. "
“ആഗസ്റ്റ് 9 നമ്മുടെ ദേശീയ വിപ്ലവത്തിന്റെ ജ്വലിക്കുന്ന പ്രതീകമായി മാറിയിരിക്കുന്നു,” ലോക്നായക് ജെപി പറഞ്ഞു.
ബാപ്പുവിൽ നിന്ന് പ്രചോദനം ഉൾക്കൊണ്ട്, ക്വിറ്റ് ഇന്ത്യാ പ്രസ്ഥാനം ജെ.പി., ഡോ. ലോഹ്യ തുടങ്ങിയ മഹാരഥന്മാർ ഉൾപ്പെടെ സമൂഹത്തിലെ എല്ലാ വിഭാഗങ്ങളിലുമുള്ള ആളുകളുടെ ശ്രദ്ധേയമായ പങ്കാളിത്തത്തിന് സാക്ഷ്യം വഹിച്ചു.
-ND-
(
ധനകാര്യ മന്ത്രാലയം
ഇ.സി.എൽ.ജി.എസി.ന് കീഴിൽ ഒരു ലക്ഷം കോടി രൂപയിൽ കൂടുതൽ വായ്പ അനുവദിച്ചു
(ന്യൂഡൽഹി, ജൂൺ 30, 2020
സർക്കാർ ഗ്യാരൻറിയുള്ള 100% എമർജൻസി ക്രെഡിറ്റ് ലൈൻ ഗ്യാരണ്ടി സ്കീം  പ്രകാരം, 2020 ജൂൺ 26 വരെയുള്ള കാലയളവിൽ പൊതു-സ്വകാര്യ മേഖലാ ബാങ്കുകൾ ഒരു ലക്ഷം കോടി രൂപയിൽ കൂടുതൽ വായ്പ അനുവദിച്ചു. ഇതിൽ 45,000 കോടി രൂപ ഇതിനോടകം കൈമാറിക്കഴിഞ്ഞു. 30 ലക്ഷത്തിലധികം സൂക്ഷ്മ-ചെറുകിട-ഇടത്തരം സംരംഭങ്ങളും മറ്റ് ബിസിനസുകളും ലോക്ഡൗണിനു ശേഷം പുനരാരംഭിക്കുന്നത്തിന് ഇത് സഹായകമാകും.
പൊതുമേഖലാ ബാങ്കുകൾ 57,525.47 കോടി രൂപ വായ്പ അനുവദിച്ചപ്പോൾ സ്വകാര്യമേഖലാ ബാങ്കുകൾ ഇ.സി.എൽ.ജി.എസി.ന് കീഴിൽ 44,335.52 കോടി രൂപ വായ്പ അനുവദിച്ചിട്ടുണ്ട്. എസ്.ബി.ഐ., ബാങ്ക് ഓഫ് ബറോഡ, പി.എൻ.ബി., കാനറ ബാങ്ക് എച്ഛ്.ഡി.എഫ്.സി എന്നിവയാണ് പദ്ധതിയുടെ കീഴിൽ വായ്പ അനുവദിക്കുന്നതിൽ മുന്നിൽ.
കേരളത്തിൽ 94,158 സംരംഭങ്ങൾക്ക് വായ്പ അനുവദിച്ചു. 2,088.61 കോടി രൂപയാണ് അനുവദിച്ചത്. 48,678 സംരംഭങ്ങൾക്ക് 1,372.24 കോടി രൂപ ഇതിനോടകം ലഭ്യമായിക്കഴിഞ്ഞു.
വാണിജ്യ വ്യവസായ മന്ത്രാലയം
കയറ്റുമതിക്കാർക്ക് 1.9.2020 മുതൽ 31.12.2020 വരെ എംഇഐഎസ് പ്രകാരം ലഭിക്കുന്ന പ്രതിഫലത്തിന് പരിധി
മർച്ചൻഡൈസ് എക്സ്പോർട്ട് ഫ്രം ഇന്ത്യ സ്കീം  പ്രകാരം കയറ്റുമതിക്കാർക്ക് ആകെ ലഭ്യമാകുന്ന പ്രതിഫലത്തിന് പരിധി ഏർപ്പെടുത്തി. ഡയറക്ടറേറ്റ് ജനറേറ്റ് ഓഫ് ഫോറിൻ ട്രേഡ്  ഇന്നലെ വൈകിട്ട് പുറത്തിറക്കിയ വിജ്ഞാപനത്തിൽ, 1.9.2020 മുതൽ 31.12 വരെ കാലയളവിൽ നടത്തിയ കയറ്റുമതിയിൽ ഐഇസി ഉടമയ്ക്ക് ഈ പദ്ധതി പ്രകാരം അനുവദിക്കാവുന്ന മൊത്തം പ്രതിഫലം 2 കോടി കവിയാൻ പാടില്ലെന്ന് വ്യക്തമാക്കുന്നു. കൂടാതെ, 1.9.2020 ന് മുമ്പുള്ള ഒരു വർഷം കയറ്റുമതി നടത്തിയിട്ടില്ലാത്ത ഐഇസി ഉടമയ്ക്കോ സെപ്റ്റംബർ 1 നോ
അതിനുശേഷമോ ലഭിച്ച പുതിയ ഐഇസികൾക്കോ എംഇഐഎസിന് കീഴിൽ ക്ലെയിം സമർപ്പിക്കാൻ അർഹതയില്ല.
1.1.2021 മുതല് എംഇഐഎസ് സ്കീം പിന്വലിക്കും. 1.9.2020 മുതൽ 31.12.2020 വരെയുള്ള കാലയളവിൽ എംഇഐഎസിന് കീഴിലുള്ള മൊത്തം ക്ലെയിം സർക്കാർ നിശ്ചയിച്ചിട്ടുള്ള വിഹിതം 5,000 കോടി രൂപയിൽ കവിയുന്നില്ലെന്ന് ഉറപ്പാക്കുന്നതിന് പുനരവലോകനത്തിന് വിധേയമായിരിക്കും.
കയറ്റുമതിക്കാരുടെ എംഐഎസിനുള്ള അവകാശവാദത്തിന്റെ 98 ശതമാനത്തിനും ഈ മാറ്റം ബാധിക്കില്ലെന്ന് കണക്കാക്കുന്നു. ഉൽപ്പന്നവില നിർണ്ണയിക്കുന്നതിൽ ഇതിനകം തന്നെ എംഐഎസിൽ അനുബന്ധമായിട്ടുള്ള കയറ്റുമതിക്കാർക്ക് അനിശ്ചിതത്വം നേരിടേണ്ടിവരില്ല. കാരണം ഉൽപ്പന്നങ്ങളുടെ കവറേജോ എംഐഎസിന്റെ നിരക്കുകളോ മാറ്റില്ല. അവസാന തീയതിക്കു മുൻപ് 4 മാസത്തെ മുൻകൂട്ടിയുള്ള അറിയിപ്പ് ഭാവിയിലുണ്ടാകാവുന്ന വിലനിർണ്ണയത്തിന് ഉറപ്പു നൽകുന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് ലച്ചിത് ദിവസ് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ലച്ചിത് ദിനത്തിൽ ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
"ലചിത് ദിവസ് ആശംസകൾ. മഹാനായ ലച്ചിത് ബോർഫുകന്റെ 400-ാം ജന്മവാർഷികം ആഘോഷിക്കുന്നതിനാൽ ഈ ലച്ചിത് ദിവസ് സവിശേഷമാണ്. അദ്ദേഹം സമാനതകളില്ലാത്ത ധീരതയുടെ പ്രതീകമാണ്. ജനങ്ങളുടെ ക്ഷേമത്തെ എല്ലാറ്റിലുമുപരിയായി അദ്ദേഹം പ്രതിഷ്ഠിച്ചു. "